
REPUBLIKA E KOSOVËS/ REPUBLIKA KOSOVA / REPUBLIC OF KOSOVO

KOMUNA E GJAKOVËS

OPŠTINA DJAKOVICA / MUNICIPALITY OF GJAKOVA

Kuvendi i Komunës së Gjakovës

01 Nr. _______________/2018

Dt. 28.06.2018
Kuvendi i Komunës së Gjakovës, duke u bazuar në nenin 12 të  Ligjit Nr.03/L - 040 mbi Vetëqeverisje Lokale, Nenit 17 pika “b”, Nenit 55, pika “m” të Statutit të Komunës së Gjakovës dhe Nenit 19, paragrafit 3 të Ligjit Nr. 03/L-233 mbi Mbrojtjen e Natyrës, në mbledhjen e mbajtur me dt. 28.06.2018 pas diskutimeve lidhur me piken e shtatë  të rendi të ditës : Nxjerrja vendimeve për marrjen nën mbrojtje të trashëgimisë natyrore në Komunën e Gjakovës, e miratoj këtë :  

VENDIM

PËR 

MARRJE NËN MBROJTJE TË VLERËS SË NATYRËS 

1. Me ketë vendim vihet nën mbrojtje monumenti i vlerës natyrore: “Trungu i bungëbutës (Quercus pubescens)” në fshatin Rripaj të Gjakovës.
2. Lloji i monumentit; Monument natyror me karakter botanik.

3. Kategoria e mbrojtjes; Kategoria e tretë e mbrojtjes (III) – Monument i Natyrës 

Monumenti i natyrës është pjesë ose tërësi e pjesëve të pandryshuara të natyrës së gjallë ose të vdekur i cili ka vlerë ekologjike, shkencore, estetike ose kulturo-historike dhe/ose vlera turistike.

Monumenti i natyrës mundet me qenë gjeologjik - paleontologjik, mineralogjik, hidrologjik, strukturë gjeologjike, sediment etj, gjeomorfologjik - shpella, humnera, muret shkëmbore, hidrologjik - burime, ujë rrjedhë, ujëvarë, liqe, botanik - ekzemplarë të rrallë ose të rëndësishëm të botës bimore për një lokalitet, lokalitet i vogël botanik ose zoologjik i rëndësishëm për vlerat e tij shkencore.

4. Klasifikimi sipas IUCN-së;(“Korniza për klasifikimin e zonave te mbrojtura tokësore dhe detare, IUCN, 1990)

· Kategoria e tretë (III).

· Monument natyror (Natural Monument/Natural Landmark)

5. Pozita;Monumenti natyror Trungu i bungëbutës (Quercus pubescens) gjendet në vendin e quajtur “Te lisi” në fshatit Rripaj, në pronësi private dhe është në gjendje të mirë.
· Sipas matjeve me GPS trungu ndodhet në koordinatat:

· X =0447872


· Y = 4695596 

· Lartësia mbidetare = 396 l.m.d

6. Kufijtë;Sipërfaqja ku ndodhet Trungu i bungëbutës (Quercus pubescens) në fshatin Rripaj të komunës së Gjakovës, gjendet në vendin e quajtur “Te lisi”, në parcelën 049-0, zona kadastrale Kusar, nr. P-70705041-00049-0, me sipërfaqe 2893 m2, e regjistruar si pronë private e Xhyle (Idriz) Dukaj. (Drejtoria për Kadastër, Gjeodezi dhe Pronë, K. K. Gjakovës).
· Si kufi për Monumentin e Natyrës – Trungu i bungëbutës (Quercus pubescens) në fshatin Rripaj të merret diametri i rrezes rreth 12.5 metra nga kërcelli i trungut në të gjitha anët (S = 500 m2).


7. Sipërfaqja;Sipërfaqja e Monumentit natyror përfshinë hapësirën të cilën e mbulon trungu si dhe hapësirën përreth. Propozohetpërmbrojtjesipërfaqja prej  5 ari.

8. Përshkrimi I vlerave : Karakteristikat natyrore 
· Trungu i bungëbutës (Quercus pubescens) në fshatin Rripaj të komunës së Gjakovës, gjendet në vendin e quajtur Te lisi. Trungu ka vlera natyrore,  shkencore, edukativo arsimore dhe turistike. Trashësia e trungut, vjetërsia e tij, si dhe përmasat e kurorës janë vlera të rralla natyrore të këtij monumenti. 
9. Trungu i bungëbutës (Quercus pubescens) i ka këto karakteristika dendrometrike:
· Lartësia e kërcellit ............................................... rreth 25 m

· Perimetri i trungut ............................................... rreth 6.5 m

· Diametri i kurorës................................................ rreth 22 m

· Vjetërsia e trungut .............................................. mbi 350 vite
10.  Ky vendim hyn në fuqi 15 ditë pas regjistrimit në zyrën e protokollit në Ministrinë e Administrimit të Pushtetit Lokal si dhe 7 ditë pas publikimit në ueb  faqen e Komunës .

                                                                                              Kryesuesi i Kuvendit të Komunës 

                                                                                                       ____________________

                                                                                                           z.  Anton Shala

